27 Mei tot 1 Junie Hiskia » Somerstrand Gemeente
27 Mei tot 1 Junie Hiskia
Gesels oor verlede week se Pinkster. Wat was die beste deel daarvan? Wat het die Here deur dit in julle elkeen se lewens gedoen?
Lees Hoofstuk 16 van Die Storie vir Klein Hartjies of Die Bybelstorie vir Kinders of die verhaal van Hiskia (2 Konings 18-20) uit enige kinder-vriendelike Bybel, soos "Die Bybel vir Almal".
Arme Koning Hiskia was gehoorsaam aan God, maar het baie probleme gehad. Net omdat ons gehoorsaam is aan God, beteken dit nie altyd dat alles met ons goed sal gaan nie. Hoe moet God se kinders dink oor swaarkry?
Toe Hiskia 'n kwaai brief van sy vyande ontvang, het hy die brief vir God gewys. Vertel van 'n keer wat jy ook met God gepraat het oor 'n ernstige probleem.
Is daar goed waarmee jy op die oomblik sukkel? Vertel vir mekaar daarvan en vertel dan saam vir God daarvan.